
Je li zaista prije bilo bolje? 


U svakome našem selu i gradu često se čuje, 
kako je u dobra stara vremena bilo sve druga- 
čije nego danas, a obično se govori, da je sve 
bilo bolje i ljepše. No nađe se i drugih ljudi, 
koji vele, da nije ni u starije doba bilo sve tako 
idealno lijepo, kako se čini. Još će se zacijelo 
naći staraca, koji će hvaliti čak i takve uredbe, 
koje smo navikli smatrati naprosto za tiraniju 
tuđinaca. 

Napriliku spomenimo Vojnu Krajinu. Možda 
još danas koji starac hvali krajiški red, premda 
su se onda dijelile i batine za kaznu. Bilo je u 
posljednjih deset ili petnaest godina i po novi- 
nama članaka baš o tome pitanju: U jednome 
smo članku mogli otprilike čitati, da je kraji- 
ška uprava davala narodu i koristi, a kazna ba- 
tinanja nije bila svuda vršena, jer se našlo i 
među krajiškim oficirima plemenitih domaćih 
sinova, koji nijesu htjeli svoga naroda kažnja- 
vati pogrdnom kaznom. Dakako da možemo na- 
brojiti i zla i dobra iz onoga vremena. 

Ima ljudi, koji se sjećaju, da su proživlja- 
vali sretne dane mladosti, sretne dane svoga 
bračnoga života prije rata u ono vrijeme, koje 
je proglašeno kao teško vrijeme političkoga 
ropstva Hrvata. Prema tome o istome vremenu 
mogu ljudi različito suditi zato, jer jedan mi- 
sli na ovo, a drugi na ono iz prošlosti. 

Oni su teški dani ratnih nevolja ostali gole- 
mome broju ljudi u pameti kao dani strašne 
kušnje. Ipak je i u ono vrijeme bilo ljudi, koji 
su se znali materijalno okoristiti, obogatiti se 
kupujući stoku za vojsku ili kako drugačije. Ne 
treba misliti, da je bio nepošten čovjek svaki 
onaj, kome je bilo dobro u ratnim godinama 
ili mu bar nije bilo zlo. Bilo je naprosto i među 
malim svijetom spretnih ljudi, koji su se znali 
osigurati hranom i u ono teško doba. 

Kad se rat završio, prvih je pet šest godina 
bilo mnogo novca u prometu. Neko se vrijeme 
naveliko trgovalo i po velikim gradovima i po 
malim mjestima i po selima. Bar je dio našega 
srednjeg staleža imao dovoljno novaca za udo- 
ban život. Ali je žalosno, da je od toga obilja 

novca razmjerno malo ostalo kakve trajne ko- 
risti. Mislim, da je malo gdje u malim mjestima 
bilo sagrađeno novih kuća u potrebnome broju. 
Veoma je teško živjela i inteligencija, koja je 
bila namještena u državnoj službi. No ni u tome 
nije svuda bilo podjednako. 

Je li posljednjih godina u čemu bolje? Može 
se reći, mislim, da se moralno stanje naroda po- 
pravilo, ako ga usporedimo sa stanjem, recimo, 
prije deset godina. Doduše u novinama se često 
nađu naslovi senzacionalnih vijesti o ubistvima 
i drugim zločinstvima. Ipak možemo reći, da se 
smirilo ono nemirno vrijeme, kad je tako re- 
kavši zrak bio zasićen svirkom sablažnjivih gra- 
mofonskih ploča, divljanjem plesova. Nekako 
su se poderale knjige pornografskoga sadržaja. 
Po čestitim ste ih kućama mogli naći. Čitao ih 
je koji član obitelji, a da oni drugi u obitelji 
nijesu ni pazili, kakve su to knjige. Sada je 
bolje s time. 

Nestalo je i onoga ludog neprestanog nemira, 
nervoznosti, koja je poput groznice tresla ljude 
malih mjesta. Svijet je nešto više smiren po ma- 
lim mjestima, premda novine neprestance pišu 
o aveti rata. Mali svijet silno čezne za mirom. 
Kad kažemo, da je nastala veća smirenost, mi- 
slim time reći, da se nekako primirio svijet u 
svome obiteljskom životu. Može se reći, da se 
po manjim mjestima vidi neka veća ozbiljnost 
u shvaćanju obiteljskih dužnosti. Ne ćemo spo- 
minjati onih opačina, gdje se samim činom kr- 
šila šesta i deveta zapovijed Božja. No bilo je i 
drugih razloga za neozbiljno svaćanje obitelj- 





skih dužnosti i razloga, koji šii oslabljivali ugled 
i vlast roditelja u obitelji. To je bila prevelika 
čežnja za tako zvanom zabavom. Na plesnim 
se priredbama moglo vidjeti djevojčica, koje su 
navršile valjda tek deset jedanaest godina. Ko- 
like li muke za odgojitelja, ako se glava dje- 
vojčice, koja polazi recimo srednju školu, na- 
puni stalnim mislima o plesnim večerima, o za- 
bavama, o izboru ljepotice i t. d. Zabave su se 
često priređivale, i tako je dio omladine mogao 
biti time stalno zaokupljen kroz dulje vremena. 

Sada se promijenilo to stanje. Doduše vidimo 
svuda svakojakoga zla, ali svejedno smijemo 
reći, da dobar dio hrvatske mladeži ozbiljnije 
misli o svojim dužnostima, nego li je to bilo 
otprilike prije petnaest godina, kad se po sred- 


Po što kupila, 

Ne bih vam znala reći, tko je bio prvi, koji 
nam je ovu dogodovštinu ispričao, ali ako mi 
ovdje uspije predati vam barem približno, kako 
bih željela — onda je svrha polučena. 

U našoj blizini imao je susjed pitomog maj- 
muna, koji je bezbrižno zavirivao po cijelom 
susjedstvu. Napravio doduše i mnogu psinu, ali 
bio je tako komičan, da su mu to dobroćudni 
susjedi rado oprostili. 

Jedan je susjed obolio, a liječnik mu propi- 
sao neki oštri lijek, koji mu je kod stalne upo- 
rabe stajao na stoliću do kreveta. Jednog ju- 
tra morao je bolesnik izaći. Vrata su ostala 
otvorena, a susjedov majmun našao se u sobi 
bolesnikovoj. Kako je to znatiželjna životinja, 
prvo joj je bilo, da odčepi bočice s ljekarijama 
i — iskapi do dna! 

Lijekovi su djelovali upravo porazno na maj- 


Događaj u 

Tri tjedna nakon što se gospođica Ela udala 
za newjorškoga advokata Williamsa, pođe ona 
po svoga dragoga mužića u njegovu pisarnu, 
koja se nalazila u dvadesetsedmom katu jedno- 
ga nebodera. 

Da se uspne do te nama nepoznate visine, 
ušla je dakako u lift, pritisnula bijelo puce i lift 
se počeo dizati. 

Međutim mladi muž, koji ju je očekivao, bio 
je vrlo nestrpljiv, pa joj je pošao ususret. 
Upravo kad je gospođa Ela ušla u pisarnu, na- 
šao se on na drugoj strani ulice i čekao na nju. 
Kad je nikako nije mogao dočekati, uđe u drugi 
lift, da vidi, nije li možda u kancelariji. Tamo su 
mu rekli, da ga je žena tražila i čekala, ali je 
otišla za njim, kad su joj rekli, da joj je po- 
šao ususret. Nije bilo druge, nego se liftom spu- 
stio opet dolje, da je stigne. 


njim školama na primjer mladež vladala tako, 
kao da nije potrebno učiti. 

Teško je odgovoriti na pitanje, je li prije bilo 
gore ili bolje, nego je sada. I to, što je napi- 
sano u ovome članku, ne vrijedi možda jednako 
za sve hrvatske krajeve, ne vrijedi možda jed- 
nako za sve staleže. Valjda ima zla, koje otpri- 
like stalno ostaje isto među Hrvatima. U nekim 
se stvarima zlo stanje popravlja, vidimo da na- 
staju bolje prilike i možemo se tome veseliti. 
Ali ima i sasvim novoga zla, ?a koje u starije 
vrijeme ni jesmo znali, ili se bar takvo zlo doga- 
đalo veoma rijetko. Tu možemo spomenuti ve- 
liki broj otpada od katoličke crkve zbog udaje 
najviše. No to je samo za se posebni problem, 
o kojemu bi trebalo i posebno pisati. 


po to prodala 

Zabilježila Zor ka Sever 

muna. Dođe mu slabost, noge mu oteščaše i on 
se jednostavno prevali na krevet. Kratko vri- 
jeme iza toga majmun — ugine! 

Svima je bilo žao majmuna, ali je na boles- 
nika to strašno djelovalo. On nije već htio da 
čuje za takve ljekarije, nego tuži ljekara i lje- 
karnika, da su ga krivo liječili — prosto radi 
zloporabe! Nasta svađa između njega i ove dvo- 
jice, a bormeš i između ljekara i ljekarnika. 
Obojica bijahu još mladi i vatreni početnici pa 
je bilo svega! Bolesnik je tvrdokorno ostao kod 
svoga i kakvo čudo! On napokon ozdravi : bez 
ljekarija! 

U ove dvojice pacijenata sve manje, pa opet 
oni tuže bolesnika za širenje zla glasa. Išlo bi 
tako u beskonačnost, da se i ljekar i ljekarnik 
ne iseliše iz mjesta. I sad vidite, što je izašlo 
rad jednoga »jopca«! 


neboderu 

No i opet se dogodila neprilika: kad je dospio 
u prizemlje, rekli su mu, da ga je žena i tu če- 
kala, ali se vratila u pisarnu, da ga tamo potraži. 
On se opet uspne liftom, ali ta čudna igra ipak 
se nije svršila, nego se ponovila još nekoliko 
puta — i to upravo toliko puta, da je dojadila 
mladom i zaljubljenom mužiću, te je umoran 
sjeo na stepenice i odlučio pričekati dragu že- 
nicu. 

Međutim nije bio on sam, kojemu je dojadile 
ovo lovljenje. Kao što je on u prizemlju čekao 
ženu, tako je ona njega čekala u dvadesetsed- 
mom katu, tvrdo odlučivši, da se ne će maknuti, 
dok ne dočeka muža. Ne znamo, da li su se ipak 
našli i koliko dugo su strpljivo čekali. 

Ipak i neboderi imaju svojih prednosti i svoju 
romantiku! 

Hovela „ Obitelji “ 


Auto s taksametrom 


Petar Storm stoji kraj svojega krasnog velikog 
automobila kraj izlaza Zapadnoga kolodvora. Li- 
jepo rečeno: Petar je tamo imao svoje mjesto. 
Naime krasna kola, kojima nisu suđenice kod 
kolijevke dosudile taksametar, čekala su ipak 
putnike, koje će međunarodni vlak iz Švicar- 
ske dovesti. Prije pola godine divili su se ljudi 
autu, koji je nosio rekord u brzini, žene su ga 
zaljubljeno gledale, a muškarci sa zavidnim div- 
ljenjem. A danas je taj auto puzao iz četvrti u 
četvrt, a brojke na taksametru su se mijenjale... 
Petar se uživio u svoj udes lakše nego auto. On 
je odgojen u dobrim prilikama, ali je imao smi- 
sla za vrijeme, u kojemu živi, a nesmiljena nu- 
žda prisilila ga je, da eto zarađuje kruh kao šo- 
fer na taksiju . . . Nekoliko gubitaka na burzi, 
nekoliko izgubljenih partija na kartama — i 
sada je trebalo zarađivati sa autom, prevozeći 
putnike. 

Na kolodvoru je zatutnjilo, ekspres je već tu. 
Petar je imao najbolje mjesto, odmah na izlazu. 
On bi morao biti prvi na redu. A i bila mu je po- 
treba! Džep prazan, a ni želudac nije mu bio pu- 
niji. . . Ali, gle, već je nekoliko taksija zauzeto, 
a on još uvijek stoji... 

Najednom začuje ugodan ženski glas: 

»Halo, Petre! Je li mene čekate? To bi bilo 
krasno!« Petar se okrene i nađe se pred Ditom. 
Ovaj susret bio mu je više nego mučan. Lanj- 
ske godine bila mu je Dita partnerica u tenisu. 
Mila djevojka i s njom se vrlo dobro razumio. 
— Već se snašao, ali se stidio, da se pred njom 
pokaže kao šofer. Stao je pred auto, da ona ne 
bi vidjela taksametar, i rekao je smireno: 

»Veseli me, gospojice Dito, što vas vidim, ali 
nisam vas čekao . . ., nisam niti znao, da dola- 
zite . . .« 

Dita se malo snuždila: 

»Šteta. Mislila sam, da ste slučajno saznali i 
da ćemo zajedno provesti ovo nekoliko sati, što 
ću se zadržati u gradu. Onda će me tata odve- 
sti na naše imanje . . . 

Bilo bi to tako lijepo . . .« Pogledala ga je i 
upitala ga: »Vi čekate moguće koju damu?« 

»Ne, nikakovu damu . . .« 

»No ne ćete me prevariti! Čekate sigurno sta- 
roga strica! Već znam. Zato mi se i niste cijelu 
godinu ni javili. A obećali ste mi, da ćete mi pi- 
sati. Čekajte! Slušajte, prijatelju! Za dva sata 
čeka me otac u hotelu, pa ćemo zajedno k nje- 
mu. A dotad ćemo zajedno obaviti puno stvari. 
Htjela sam uzeti taksi, ali mi to sada nije ni na 
kraj pameti. A u vašem krasnom autu vozila bi 
se bogzna kakova lijepa dama! Nema izgovora, 
gospodine! Odvezite me najprije k švelji, zatim 
dalje, a onda ćemo u kavanu, pa ćemo zajedno 
popiti šalicu kave. Onda ćete me odvesti k tati, 
da vas konačno i njemu predstavim, već sam mu 
o vama puno pripovijedala!« 

Petar se branio: 


ti a pisao Robert Golcfen 

»Mila, zlatna gospojice Dito, to doista ne 
ide . . . Poslušajte, ja . . .« 

»Ne, uopće ne ću ništa da čujem . . . Sretna 
sam, da me je slučaj namjerio na vas. Sada pri- 
padate tri sata meni!« 

Dita je otvorila vratašca i skočila unutra. Pe- 
tar se prestrašio, — sada je sigurno opazila tak- 
sametar. Naglo se uvukao za volan, a njezin 
kovčeg stavio ispred taksametra, da ga sakrije. 
Prva je opasnost sretno minula. 

Najprije k švelji. Dita je naznačila adresu. 
Njezino vedro raspoloženje i njega je privuklo. 
Počelo ga je sve to zabavljati. Nije imao poj- 
ma, kako će to svršiti. Dok ima benzina i dok 
se od njega ne traže novčane usluge, dotle još 
ide. . . 

Zaustavili su se u nekoj uskoj ulici. Dita je 
izišla: 

»Doista divno! Nisam nikad ni pomišljala, da 
ćete me vi voziti u autu ... A sada . . ., sada po- 
kažite svoju strpljivost, jer znate, kod švelje... 
Ali skratite si vrijeme tamo u kavani . . .« 

»Ne, u onu kavanu ne idem!« 

»Pa onda čekajte ovdje. Dajte mi sad moj 
kovčeg.« 

I opet se sav ukočio od straha, da ona ne 
opazi taksametar. . . Bacio je preko njega pokri- 
vač i situacija je bila spašena. Međutim . . . 
sretno je prošlo, Dita nije ništa opazila. Ne- 
stala je u kući. 



TEŽAK USPON U ALPAMA Foto Ufa 


Sada je Petar imao vremena da o svemu pro- 
misli. Dita je bila vrlo draga i lijepa djevojka. 
Upravo čarobna. Da, ali za prvaka u tenis-tur- 
niru, ali sada?! Za šofera ... I još hoće s njim 
kavu popiti! Benzina će još biti dosta, ali ta 
kava . . ., ovako bez novaca! Šta da radi? I već 
je motor bio u pogonu, da što prije dođe do 
kolodvora, postavi se u red — u najboljem slu- 
čaju na zadnje mjesto. . . i čekati prvi vlak . . . 
Ali baš kad je htio krenuti, otvorila su se vrata 
auta, neki gospodin uletio je unutra i zagr- 
mio: 

»Šoferu, vozite u Kruškovac, ali brzo!« 

Bio je dobro plaćen. Novci u džepu . . . Do- 
sta novaca za kavu i još mu preostaje. Vratio se 
opet natrag i tek što je zaustavio, izišla je Dita. 

»Jeste li dugo čekali?« 

»Ah, ne, vrijeme je i prebrzo prošlo!« 

»No još na ove tri adrese, a onda u kavanu!« 

I onda su sjedili u onoj maloj kavani, koju je 
Petar poznavao još iz dobrih zlatnih vremena. 
Imali su toga toliko kazati jedno drugome. 
Možda su baš zato tako malo govorili. Činilo 
im se, da su se tek jučer razišli, i sutra da će 
se opet naći . . . Petar je zaboravio na sve svoje 
tuge ... Ali ga je Dita doskora trgnula iz sna- 
trenja u ružnu zbilju: 

»Tako, — a sada idemo k tati u hotel.« 

»Slušajte, Dita, ne mogu nikako. Ja uopće niti 
ne poznajem vašega tatu i ne mogu tako izne- 
buha doći k njemu.« 

»Moramo ga iznenaditi, ako hoćemo napra- 
viti veći dojam na njega.« Sjeo je za volan. 

Dita ga je malo kasnije ugurala u hotel, gdje 
je tata nestrpljivo čekao. Predstavila ga je. 
Otac je bio vrlo simpatičan. 

»Dita mi je mnogo o vama pripovijedala, kao 
o vrsnom igraču na tenisu, a i inače mnogo li- 
jepa.« 

»Tata, pogledaj, kako krasan auto ima. Vrije- 
dno je, da pogledaš taj auto, stoji pred hote- 
lom.« 

»Dobro, da vidim!« 

Petar je krenuo, a Ditin otac za njim. Stari 
je gospodin govorio najpohvalnije o autu. Pe- 
tar je časak slušao, a onda je digao pokrivač 
sa taksametra. Obadva muškarca su se pogle- 


dala. Stari gospodin je šutio, a Petar je pognuo 
glavu. Za čas stari gospodin progovori: 

»Moram vam priznati, dragi Petre, da mi je 
sada taj auto mnogo draži. Upravo sam odušev- 
ljen njime!« Pružio mu je ruku i srdačno ju 
stisnuo. »Hodite, idemo Diti!« I pošli su . . . »Ho- 
ćeš li, Dita, da nas Petar odveze u svom autu 
na naše imanje?« Dita se bacila ocu oko vrata: 

»To je ideja!« 

Petar se branio: 

»To je ipak daleko, ne znam, mogu li se od- 
lučiti . . .« 

Tu nije vrijedio nikakav izgovor . . . 

* 

Kroz gusti park razlij ežu se veseli zvuci ples- 
ne glazbe. Slavi se Ditin rođendan. Stara aleja 
kestenova skriva cijeli niz automobila. Sve je 
radosno osim čovjeka, kojemu svi zavide. On 
je tužan. Tišti ga neizvjesnost i tajna... Stari 
gospodin već znade, ali Dita?. . . Šta će reći, kad 
čuje, da je on posve siromašan, a na njegovu 
autu da je taksametar? 

Dita je odvela Petra na terasu, do koje je do- 
pirao miris ruža i tihi šapat staroga parka. Bila 
je vesela i smiješila se. Čudi je Petrovo neras- 
položenje i tuga . . . 

».Sjećaš li se našeg izleta lanjskog ljeta u 
onu planinu? Uživali smo zajedno u ljepoti sun- 
čanog zapada.« 

Petar se lecnuo. Da, bilo je to krasno, ali to 
je bio samo san, a probuđenje će biti grozno . . . 

»Sjećam se svih tih lijepih časova . . . svega . . . 
Ali, Dita, moram ti nešto kazati . . . Onda sam 
bio po položaju tebi ravan, a danas. . .« 

Nije mu dopustila da izgovori, pogledala ga 
je dugim ljupkim pogledom . . . 

»Zato si dakle tako čudan. Ti misliš ... ti ne 
znaš ... Pa ja već dugo sve znam. Vidjela sam 
ono strašilo na tvojem autu odmah na kolo- 
dvoru! Ali zar ti misliš, da te ja manje volim, 
jer sam zarađuješ kruh i to na ovako težak na- 
čin?! Prije sam te samo voljela, a sada sam 
naučila i da te cijenim . . . Zar ti mene moguće 
ne voliš . . .« 

Na terasi je nastala tišina. Park je i dalje šu- 
morio svoju staru pjesmu, a Ditina su usta za- 
šutjela pod dugim cjelovom . . . 


<S/(2/ ^dTlljG i SUnCCl Spjevao Branko Klarić 


Potočić od srebra s molitvom je teko , 
(To proljeću bješe prva mala oda). 
Jedna tanka sjena digla se sa voda 
Sve do vrha neba i još preko , preko. 


Tad je prvi slavuj pjevajući reko f 

Da sve dođe na zbor mladog ptičjeg roda 

Onda klikne snažno: pjesma i sloboda! 

I pjevaše dalje , ko da teče mlijeko. 


To probudi svijet utajanih sila , 

Koji onda počne klicati u žaru 
Dižuć oči k nebu i hvaleć na daru. 

A zemlja poraste u toplini žila. 

Počne da se krvlju mladog sunca hrani 
Te ćuti da opet plodna je kao lani. 

Hartvig je od prvog trenutka osjećao: ta je 
večer bila sudbonosna za njega i Gerarda. Samo 
što je Gerarda nakon dugih borbi dovela do 
sreće, dok je za njega sve propalo u tmine . . . 

Herbert pl. Elc, Serenin otac, je bio pukov- 
nik, član stare plemićke obitelji, koja i nakon 
sloma nije mogla zaboraviti ponosnih tradicija, 
koja je te tradicije još više poštovala u repu- 
blici. Osim toga je pukovnik pl. Elc bio veoma 
bogat. Njegova žena, koja je međuto umrla, je 
bila Američanka, kćerka mnogostrukog milijo- 
nera, i njen se imetak u očevim poduzećima, 
koje je vodio njen brat, iz godine u godinu sve 
više povećavao. Svoga je muža imenovala jedi- 
nim nasljednikom. Pukovnik je bio ponosit des- 
pot, ali veoma pravedan, pametan i besprikorno 
značajan. Gospođa Olga uvijek mu se divila i 
obožavala ga. Kad je umirala, bila je uvjerena, 
da će Serena, njeno jedino dijete, koje je i pu- 
kovnik veoma ljubio, naći u njemu najbolju 
obranu. 

I tako je bilo, dok Serena nije upoznala i za- 
voljela Hartviga Hentera. Otada je pukao velik 
jaz između oca i kćeri. 

Elc je naravno pravio velike nacrte sa svo- 
jom jedinicom obzirom na njenu budućnost. 
Ona mora dobiti takvog muža, koji će biti isto 
tako starog plemenitog roda i koji će joj pri- 
baviti odličan položaj u svijetu. Preko novca će 
možebiti prijeći, ali preko drugih dvaju uvjeta 
nikada. Jednostavan inžinjer, kao Hartvig Hen- 
ter, za pukovnika nije ni dolazio u pitanje. 
Ispočetka nije stvar uzimao ozbiljno i često se 
sa svojim prijateljem i bivšim pukovnijskim 
drugom majorom pl. Marchstattenom postale 
su ozbiljne i sad je i pukovnik smatrao potreb- 
nim da ozbiljno govori sa svojom kćerkom, to 
jest on joj je jasno rekao, da »očijukanje« s 
inžinjerom mora prestati. 

Serena ga je začuđeno pogledala i mirno od- 
govorila, da se njen otac vara, ako vjeruje, da 
ona »očijuka«. Ono, što ona osjeća za Hartviga 
Hentera, duboka je i neizmjerna ljubav. Ona u 
njemu već dugo gleda svog budućeg muža. Ona 
ne će nikome drugome pripadati nego Hartvigu. 

Pukovnik se strahovito preplašio, kad je opa- 
zio, kako je daleko prispjela stvar, i vidio je 
spas samo u strogosti. Sereni je zabranio svaki 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


daljni saobraćaj s Henterom i pobrinuo se za 
to, da joj oduzme svaku prigodu za to. 

Ali Serena se nije badava zvala »ozbiljna«. 
Sve je u životu shvaćala ozbiljno, kado onda ne 
bi shvatila ozbiljno i ljubav, koja je ispunjala 
čitavu njenu dušu? 

Ona i Hartvig razgovarali su nekoliko dana 
prije. Ona mu je otvoreno rekla, o čemu je s 
ocem govorila. Serena nije bila moderna dje- 
vojka, da ne bi vodila računa o očevim željama 
i naređenjima. Ali u njenim je žilama tekla 
također krv iz slobodne Amerike. Budući da je 
oca predobro poznala, da bi se mogla pona- 
dati kakvoj promjeni mišljenja, kazala je Hart- 
vigu jednostavno: 

»Zasada se moramo pokoriti. Ali doći će dan, 
kad ću postati punoljetna. Tada me nitko ne će 
moći sprečiti, da postanem tvoja žena! Hartviže, 
hoćeš li se do onda ustrpjeti?« 

Jasno je, da je on bio spreman čekati i deset 
godina, ali do njene punoljetnosti manjkale su 
samo tri godine. 

Otada su se rijetko vidjevali, ali je njihova 
ljubav postajala sve dublja i veća. 

Međutim je Lidiji uspjelo zadobiti pristanak 
roditelja, da se vjenča s Gerardom Holcmanom. 
Na njenoj svadbi našli se konačno Serena i Hart- 
vig ponovo nakon dužeg vremena. Hartvig je 
bio Gerardov vjenčani kum, a Serena Lidijina 
djeveruša. Sveća ovih časova ne bi im bila pala 
u dio, kad pukovnik upravo u ovo vrijeme ne 
bi bio lakše obolio ili kad bi bio slutio, da će 
Henter učestvovati na svadbi. 

Kad je međutim naknadno doznao, razbij esnio 
se i skoro posvadio sa svojim starim prijate- 
ljem Marchstattenom. I onako se odnos napeo 
Marchstattenovom privolom na Lidijino vjenča- 
nje, što mu pukovnik nije mogao oprostiti. 

I budući da se bojao, da će gospođa Lidija 
sada junački podupirati Sereninu ljubav, od- 
lučio je pukovnik svoju kćerku naprosto oda- 
lečiti od svake opasnosti. On je s njom otpu- 
tovao u Ameriku, da ondje upozna domovinu 
svoje majke i rođake. Ondanle se kanio vratiti 
natrag u Evropu, da posjete Pariz, London, 
Berlin i druge velike gradove. . . 

Dvije su godine bili na putovanju. Tek dva 
dana pred smrt Gerarda Holcmana vratio se 
pukovnik s kćerkom u svoju palaču. 

U ove dvije godine nijesu Hartvig i Serena 
ništa čuli jedno o drugome. Serena je naime 
odlučila, da ne draži oca dopisivanjem, koje bi 
on prije ili kasnije otkrio. Budući da se njen 
21. rođendan sve više bližio te se tada morala 
povesti velika bitka za njenu sreću, htjela je već 
unaprijed izbjeći svako čarkanje i prilagoditi se 
posvema u djetinjskoj ljubavi svojem srcu. Mi- 
slila je, da Hartvigu mora biti dosta ono, što 
mu je na rastanku prigodom Lidinije svadbe 
rekla: »Moje tijelo odlazi u daljinu, ali moja 
duša ostaje kod tebe, Hartviže! Ne zaboravi 
nikad, da sam za uvijek tvoja i da nas ništa ne 
može rastaviti!« 

Riječi, izrečene tako svečano kao prisega, 
dugo su odjekivale u Hartvigovoj duši — još 
su i sada svučile, ali samo kao zvona propa- 
loga grada. 

Nestajali su mjeseci, mjeseci su postali go- 
dine, niti se Serena vraćala niti je davala znaka 
od sebe. U Hartvigu Henteru polagano se gu- 
bila vjera u njenu ljubav. Zaboravila ga. Pukov- 
niku je pošlo za rukom, da u njoj izbriše nje- 
govu sliku. — Svega je nestalo. . . 

Ta se misao u njemu tako ugnijezdila, da je 
nije mogao iščupati, to više, što je sama Lidija 
Holcman, s kojom je često razgovarao o Sereni, 
mislila, da ova duga i apsolutna šutnja znači sa- 
mo zaborav. 

Henter se zatim dao na posao kao mahnit, 
osjećajući nagonski, da će samo tako naći ne- 
koliko satova mira i počinka. 

Ovo pismo danas udarilo je nenadano kao 
sjajan meteor u tami! Tako kratko, tako jasno 
i samo po sebi razumljivo, kao da nikada ništa 
nije stupilo među njih, kao da je među njima 
sve onako kao onomadne pred dvije godine . . . 


Svega dakle nije nestalo? Ili pak . . .? Zar mu 
je možda ovo htjela kazati . . .? 

VII. 

Dvorac Ibenburg bio je nekoć carski posjed. 
Nakon sloma monarhije zaplijenila ga republi- 
kanska vlada i pretvorila u invalidski dom. Ve- 
lik park naokolo postao je javni park, ali je 
zbog svog udaljenog položaja vrlo malo bio 
iskorištavan. 

Bližio se sedmi sat. Hartvig Henter nestrpljivo 
je hodao puteljcima oko malenoga hrama sa stu- 
povima. Hramić je ležao na malenom brežuljku, 
bio je okrugao i sa svih strana otvoren. 

Naokolo je vladala tišina. Samo je iz dvorca, 
gdje su sada invalidi večerali, svjetlucalo svije- 
tlo. U tom sumraku opazio je Hartvig, kako mu 
se približava vitak pokriven ženski lik. Žurno 
joj je pošao ususret. 

»Sereno!« 


(Nastavit će se.) 


Casinja slavi jubilej 

Prigodom 150.godišnjice lasinjske župe 


»Pokraj Kupe ubava brda i sela . . . 

Najljepša od svih: moja Lasinja bijela.« 

Daleko od svih prometnih veza, ostala je La- 
sinja i sva njezina okolina i zaboravljena i ne- 
ispitana od naših povjesničara, iako su se ovdje 
nekada zbivali veliki događaji za hrvatsku pro- 
šlost. U blizini je Petrova Gora, slavni naš Stje- 
ničak, tvrđava Sredičko, ruševine crkve sv. Jane. 
Kod dolaska Turaka, prolijevala se ovdje krv u 
potocima, nestale su crkve i sela, a narod po- 
bjegao preko Kupe, te po usmenoj predaji po- 
nio sobom i sliku svoje zaštitnice Sv. Ane. Kada 
je utemeljeno ovdje sjedište graničarske kum- 
panije, vraća se narod polagano natrag, gradi 
kućice i drvenu crkvicu sv. Elizabete, a svećenici 
mu dolaze iz Okića, Jamnice i Pokupskog. Ve- 
ći dio zemljišta zaposjeli su bjegunci iz južnih 
krajeva te utemeljili ovdje svoje pravoslavne 
župe u Stjeničaku, Štipanu i Kirinu. Ruševine sv. 
r Jane ostale su zaboravljene usred šume. 

G.1789. združila se sela Lasinja, Crna Draga, 
Sredičko, Štefanki, Kovačevac i Selnica, odcije- 
pila se od župe Jamničke te utemeljila vlastitu 
župu Lasinja. 

Danas je ime Lasinje poznato i po »kiselari- 
ma«, koji voze i prodaju od Siska do Slunja, 
od Zagreba do Karlovca mineralnu vodu »kise- 
licu« sa natpisom »Lasinja« na bocama. 

Narod u Lasinji je bistar i iskren, koji iz srca 
voli svoje svećenike. Iako siromašan, žrtvuje svoj 
rad za svoju malenu, a zato čistu i uređenu župnu 
crkvicu. Osobito je živ društveni rad. Tu su sve 
grane Katoličke Akcije, društvo sv. Cecilije 
sa limenom glazbom, Vatrogasno društvo sa 
spremištem i t .d. Na teritoriju općine Lasinje su 



2 pravoslavne parohije, % pravoslavnog i Vs ka- 
toličkog žiteljstva. Ove dane pripojena je Lasi- 
nja kotaru Pisarovina 7 km daljine, a do sada je 
pripadala srezu Vrginmost 36 km daleko. 

Sinovi Lasinje: Magjeri, Markulini, Braimi, 
Vuksani, Zmailovići — pjesnici, književnici, li- 
ječnici, profesori, učitelji i činovnici požrtvovni 
su kulturni radnici, dobri katolici, ponosni Hrva- 
ti, naše gore listovi, naša krv — naš ponos. M. 



Frankopanski 

OMIŠALJ U PROŠLOSTI 

Omišalj na otoku Krku u Hrvatskom Pri- 
morju je vrlo stari gradić. Po uvjerenju po- 
vjesničara je u uvali »Sepen« stajao rimski grad 
Fulvinium. Tamo se našlo više znameni- 
tih predmeta, grobova s dragocjenostima, zidova 
zgrada i drugih stvari, što sve potvrđuje gornje 
mišljenje i uvjerenje. Po sudu profesora zagre- 
bačkog sveučilišta Dra Nikole Majnarića bila je 
nedaleko Omišlja i hrvatskoga kopna pomorska 
bitka između zavađenih pristaša Pompeja i Ce- 
zara, koja je svršila porazom posljednjih. 

Omišalj, latinski Castrum musculum, 
uzdiže se nad morem na litici visokoj oko 100 
metara. Bio je opasan jakim zidinama s više 
kula. Krčki su knezovi Frankopani mnogo puta 
stolovali ondje i držali Omišalj glavnom obra- 
nom otoka Krka. 



KRČKO SVEĆENSTVO OKUPLJENO NA NEDAVNOJ MLADOJ 
MISI TOME ŽUVIĆA 


Stanovnici se odavnine priznavaju Hrvatima. 
Oduvijek su se odlikovali dubokom vjerom i 
nježnom pobožnošću. Današnja župna cr- 
kva bila je već g. 1213. posvećena, a u sada- 
njem se obliku nalazi od g. 1405. i sa zvonikom, 
koji je sagrađen g. 1533 — 1536. predstavlja va- 
žan graditeljski predmet s renesansnom 
kupolom. Veliki je oltar vanredna i 
rijetka umjetnina neprocjenive vrijednosti. 

U gradu se još nalazi Kapela obitelji Bogović 
sv. Jelene Križarice od g. 1458., koju je potpo- 
rom Omišljana obnovio g. 1925. umirovljeni 
Župnik Nikola Grego; kapela Duha Svetoga vrlo 




grad Omišalj 

Napisao Dr Nikola Žuvić, sveuč. prof 

stara, obnovljena »od Omišaljnskog puka g. 

1910.«; kapela sv. Antuna, koja se baš sada ob- 
navlja. 

BENEDIKTINCI I GLAGOLICA 

U uvali »Sepen« nalaze se ruševine samostana 
Benediktinaca i još potpune zidine njihove ve- 
like i prostrane crkve, posvećene sv. Nikoli. T i 
Benediktinci bili su glagoljaši. 

Papa I n o c e n t IV. g. 1252. u pismu krčkom 
biskupu Fruktuozu potvrđuje njihov rad i do- 
zvoljava im upotrebu glagoljice. Samostan je 
propao skoro iza prevlasti Mlečana nad ovim 
krajevima i u borbi s Uskocima g. 1501. Otok 
Omiš, Sv. Marko, koji je pripadao samostanu, 
postao je vlasništvom općine Omišalj, a druga 
dobra pala su na bolnice u Krku. Možda su preo- U 

stali Benediktinci iz Omišlja odselili u Prag i / 

osnovali glasoviti samostan Emaus, koji nekako 1 

počinje u isto doba. Tamo su odnesli svoj scrip- |1 

torium i knjige i možda je Reimsko evanđelje, 
na koje su prisizali francuski kraljevi, ugledalo 
Svijetlo kao i Klovijev Časoslov u skriptoriumu 
Omišlja. 

Kapelu Male Gospe u Njivicama darovao je 
knez Ivan Frankopan god. 1474. i za nj se brine 
obitelj Jurjević kao i za kapelu sv. Josipa u 
Vozu obitelj Baffo. Knjige matice i spomenice 
pisane su glagoljski od god. 1691 — 1815. 

Grad Omišalj, tako se nazivlje u svim sta- 
rim spisima, broji 2600 stanovnika. Prisutnih ima 
oko 1400, a većina odsutnih nalazi se u Americi. 

Zadnje vrijeme razvija se turizam, kojemu po- 
goduje blizina sa Sušakom i tim veza sa svi- 
jetom, ljepota kraja, blagost i prijaznost sta- 
novnika. 

SVEĆENIČKI GRAD 

Omišljani su od pamtivijeka držali najvećom 
srećom i čašću, kad je koji član obitelji postao 
svećenikom. U Omišlju bio je kaptol. Članom 
kaptola postali su domaći svećenici, od kojih 
su se neki odlikovali i književnim radovima. U 
nacionalnoj bibliotici u Beču čuva se Časo- 
slov popa Vida Omišljana, a u bi- 
blioteci Propagande u Rimu O m i š 1 j a n s k i 
misal (koji je obradio prof. Dr. Vajs iz Praga 
i skorih će ga dana izdati Zagrebačka Akade- 
mija umjetnosti i znanosti). Župnik Omi- 
šlja Nikola Brozić izdao je Mlecima g. 

1561. Brevijar s kanonom mise, mise za mrtve i 
Obrednik, koji se kasnije i pretiskavao. Za bi- 
skupskog pohoda g. 1555. u vrijeme župniko- 
vanja spomenutog Nikole Brozića bilo je u Omi- 
šlju 12 svećenika, 1 đakon i 2 subđakona. I 
kasnije su se mnogi Omišljani posvećivali sve- 

Lijevo: BLIŽI UZVANICI NA MLADOJ MISI MLADOMISNIKA 

TOME ŽUVIĆA IZ OMIŠLJA 

Na slici se vidi red djevojaka, najbližih rođakinja mladomisnikovih 
s vijencem na glavi, kako je to davni običaj za te zgode u Omišlju 


ćeničkom staležu. Napose se odlikovao Omi- 
šljanin Dr Toma Jederlinić, koji je naj- 
prije bio sveučilišni profesor u Brnu, zatim au- 
strijski ministar za Lombardiju i napokon bi- 
skup u Dubrovniku, gdje je osnovao dječačko 
sjemenište. Nezaboravna je uspomena na Omi- 
šljana Dra Antuna Franki, profesora 
zagrebačkog sveučilišta, koji je bačen od Khue- 
na, da kasnije živi u bijedi, upravlja Omišljan- 
skom župom i umire razmjerno mlad g. 1908. 

Kao nekada odlikuju se i danas Omišljani 
vjerom i pobožnošću. To im priznaju i vlasti i 
susjedi. Bila je u Bakru riječ kao poslovica, da 
u Omišlju vlada Duh Sveti. Premda boravi u 
Omišlju samo 1400 Omišljana, podijeli se go- 
dišnje nad 40 tisuća svetih Pričesti. Točno se 
vrše kršćanske dužnosti, da cvate vjerski život. 

Svećenički se stalež drži najprvim i uvjereni 
su, da ih Bog zove i moraju se odazvati tom 
pozivu. Kao i u vrijeme Nikole Brozića i danas 
živi 12 svećenika Omišljana: 

Nikola Grego, jubilarac, sveć. od god. 
1881., najstariji živi svećenik krčke biskupije, 
umirovljeni župnik. 

Ivan Kumbatović, sveć. senjske bisku- 
pije od god. 1900., župnik u Kostreni sv. Lucija 
kraj Sušaka. 

Antun Fabijanić, sveć. g. 1903., žup- 
nik u Poljicama. 

Grga Fugošić, sveć. g. 1903., sadanji 
župnik u Omišlju. 

Ivan Brecheler, sveć. g. 1903., umirov- 
ljeni župnik, sada duhovnik središnjeg bogoslov- 
skog sjemeništa u Splitu. 

Ivan Pindulić, sveć. senjske biskupije 
g. 1906., doktor prava, viši vojni svećenik u Za- 
grebu. 

Ivan 1 1 i j i ć, sveć. g. 1907., župnik u Du- 
bašnici-Malinska. 

Luka Turat o, sveć. g. 1913., vjeroučitelj 
gradskih škola u Zagrebu. 

Nikola Žuvić, doktor filozofije i teolo- 
gije, sveć. g. 1921., sveučilišni profesor u Za- 
grebu. 

Nikola Fabijanić, sveć. g. 1937., ka- 
pelan u Novalji. 

Nikola 1 1 i j i ć, sveć. g. 1937., kapelan 
u Vrbniku. 

Toma Žuvić, mladomisnik g. 1939. 

DIVNI OBIČAJI KOD MLADE MISE U OMIŠLJU 

Mlada je Misa za Omišalj jedno od najvećih 
slavlja od prastarih vremena. Zato su nastali 
predivni običaji isključivo za tu zgodu. Kao kod 
vjenčanja tako i kod Mlade Mise sav je skoro 
Omišalj u gostima. Posebnih uzvanika redovito 
je preko 200. Omišljani su naime svi usko rod- 
binski povezani, jer se Omišljani rijetko i vrlo 
malo žene izvan mjesta. 

16. srpnja ove godine imao je mladu Misu 
Benjamin Omišlja Toma Žuvić. Bile su 
zato duge priprave. Roditelji su se spremali pu- 
nih 13 godina. Sastalo se mnogo svijeta s 10 

Desno: POGLED NA FRANKOPANSKI GRAD OMIŠALJ 


Omišljana svećenika. Ivan Kumbatović i Ivan 
Pindulić su jedini izostali zapriječeni službom. 
Mladomisniku su pomagali kod oltara sve ro- 
đaci. Rukovodio ga je vjeroučitelj Luka Turato, 
a propovijedao je Dr. Nikola Žuvić, profesor u 
Zagrebu. Osim običajnih crkvenih svečanosti 
osobitost je u Omišlju, da kod Mlade Mise nose 
na glavi vijenac kao nevjestice najbliže rođa- 
kinje ili sestre mladomisnika kao simbol vjen- 
čanja svećenika s Crkvom, zatim narodni ples 
— kolo — na trgu, koje je nekada započimao 
mladomisnik sa svojom majkom i sestrom. Još 
se prije u povorci prema crkvi na Mladu Misu 
predvodilo ovjenčano janje kao simbol žrtvo- 
vanog Božjeg Jaganjca na oltaru. 

Kupališni gosti, kojih ima sada u Omišlju 
preko 800 bili su onih dana pod jakim utiskom, 
a Omišljani su u trajnom sjećanju Mladih Misa 
svojih sugrađana. Sva djeca Omišlja rado po- 
služuju kod oltara kao i natječu se da sviraju 
u crkvenoj glazbi. Tamo se čuvaju stari i po- 
božni običaji i svi mole, da Bog pozove i druge 
mladiće u svećenički stalež, koji će raditi na 
spas duša i biti ponos i čast Omišlja. 

„Tekija sedmorice “ na Bistriku 

Pišući o dervišima u Sarajevu u šezdesetim 
godinama prošloga vijeka veli Martin Đurđević 
u svojim uspomenama i ovo: 

Najzanimivija mi je bila tekija (samostan) 
sedmorice (Jedilerin fekesi) u Sarajevu, u Bi- 
strik-mahali, s istočne strane prema vojničkoj 
kasarni. U toj su tekiji ukopana, sedmorica 
svetih šehida, a njihove kabure (grobovi) pore- 
dane su simetrično jedna uz drugu, zelenom čo- 
hom prekrivene, a nad glavom ustaknuti crni 
turbani. Pred svakom kaburom gori u kandilju 
zejtin, koji se kupuje od milodara posjetnika, 
jerbo ona tekija nema nakufa (legata), od kog 
bi se mogla izdržavati. 

O ovim se šehidima priča, da su sva sedmorica 
putovala iz Arapske preko Carigrada i došli u 
Sarajevo. U to isto doba bijaše pokradena car- 
ska hazna (blagajna) u Carigradu; sumnja pade 
na njih, zato ih stadoše tražiti i stigavši ih u 
Sarajevu posjekoše sve do jednoga. No na nji- 
hova se tjelesa s neba spusti »nur« (svjetlost), 
te po tome poznadoše, da su oni bili dobri i 
nevini ljudi. Kasnije im uzdigoše tekiju, te im 
muslimani i danas dovu (molitvu) čine, ali im 
ne znadu imena. z. 

Natalija polako krene naprijed, naslonjena 
Gislanu na rame, i uđe u sobicu, gdje se nalazila 
preminula Julijana . . . Djevojčica je ležala na 
krevetu, a ruke su joj bile prekrižene na prsi- 
ma. Drhtavo svijetlo obasjavalo je njezino slat- 
ko lice, te se činilo, da spava . . . 

Bertina Vaillant je bila naslonjena na krevet. 
Kose su joj bile raščupane, a držala se, kao da 
je od kamena. 

Kad je naslutila došljake, baci na njih svoj 
pogled, kao da ih ne pozna, pa metne glavu 
među ruke. 

Natalija i Gislan dođoše sve do kreveta. Nata- 
lija se prigne i poljubi Julijanu u čelo, a za- 
tim oborene glave prošapće kratku, ali žarku 
molitvu. 

»A sada dođite ovamo, Natalijo,« reče Gislan. 
»Dođite da se odmorite i ogrijete; poslije ćemo 
razgovarati sa Bertinom. Jeste li vidjeli? . . . Naš 
je vjerni prijatelj već otišao: okladio bih se, da 
je pošao tražiti hranu za vas!« 

Uveo je Nataliju u drugu sobu i potraži malo 
drva, da naloži vatru. No uzalud je tražio, jer 
drva nije bilo. Sada bez oklijevanja pograbi 
neku staru škrinju, trošnu i izglodanu, te je 
stane lomiti i cijepati . . . Doskora živi plamen 
zaplamsa na jednostavnom ognjištu, kraj kojega 
je metnuo Nataliju. 

Zatim se i on smjestio kraj nje. Bio je i on 
umoran... Stajali su tako bez riječi. Natalija 
je uživala u toplini vatre, a Gislan mislio na 
budućnost i ona one dvije zločinke, koje će do- 
skora stići zaslužena kazna. 

»Što to znači, da stric Hadrijan još ne do- 
lazi?« upita odjednom Gislan. »Da mu se nije 
što dogodilo?« 

Kad je Natalija to začula, sva je protrnula 

»I to zbog mene! Oh, Stanislave, morala sam 
mu zabraniti, da pođe u noć . . . onako sam . . .« 

»Čini mi se, da čujem neke korake!« reče mla- 
dić te ustane i krene prema vratima. 

Iza nekoliko časaka uđe Martin, otrese ogr- 
tač, koji se posve bijelio od snijega, i metne 
na zemlju košaricu s jelom. 

»Odakle to dolazite, dragi striče?« upita ga 
Gislan. 

»Od vaše kuće, gospodine vojvodo,« odgo- 
vori starac mirno. 

»Iz Eyrausa? Po ovakvom vremenu? To je 
pravo junaštvo!« 

»Ah, to nije ništa! Eyraus nije baš daleko 
odavle. Žurio sam se i čini mi se, da sam dosta 
brzo došao. Još imam dobre noge, dragi gospo- 
dine! . . . Onamo sam našao sve, što sam želio 
Stara Alfonzina je juče napravila krasnu juhu 
i mislim, da će dobro pomoći našoj gospođici 
i da će je okrijepiti.« 


LLY - PREVODI ZLATA L. P. 

(Nastavak) 

Uzme iz košarice plinski aparat, zapali ga, 
ugrije juhu i za čas je ponudi gladnoj djevojci. 

»Oh, kako ste dobri! Hvala vam, gospodine 
Dugand!« reče Natalija. »No iza svih ovih na- 
pora mislim, da ste i vi umorni i da vam treba 
okrepe i počinka! A i vama Stanislave ... to 
jest: Gislano! . . . Sigurno vam je bilo hladno 
bez kaputa, koji ste na silu htjeli da ga uz- 
mem!« 

»Donio sam juhu i za gospodina vojvodu,« 
reče Martin i izvuče drugu staklenku. 

»A sigurno ste je zaboravili donijeti i za sebe! 
No da vas kaznim zbog takve vaše zaboravlji- 
vosti, morate sami sve ovo popiti,« reče Gislan. 

»To nikako, gospodine vojvodo! Mislim, da 
me ne ćete toliko ražalostiti!« 

»Ražalostiti vas? To ne smijem, dragi i vjerni 
moj prijatelju. Ali ne ću ni popustiti. . . Da bude 
svakome pravo: pošteno ćemo podijeliti!« 

Martin je morao popustiti. Malko su se okri- 
jepili, a zatim su se stali razgovarati o dramat- 
skim zgodama, koje su nekoliko sati prije do- 
živjeli. 

U obližnjoj sobi vladao je grobni mir. 
Nesretna majka nalazila se neprestano uz kre- 
vet svoje kćeri — u svom užasnom bolu. 

»Pokušat ću zapodjeti s njom razgovor,« reče 
Natalija i ustane. 

Korak joj je bio nestalan, jer je još bila 
slaba i izmučena. No Gislan ju je najpriprav- 
nije podupro, a ona se naslonjena na njega 
uputila u drugu sobu. 

Bertina se nije ni maknula. 

Natalija klekne pokraj kreveta i prošapće 
molitvu. Gislan je kraj nje stajao nepomičan i 
ganut. Kad je Natalija opet ustala, dugo je gle- 
dala Julijanu, pa šapnula: 

»Pomozi nam ti, draga mala svetice!« 

Zatim se približi Bertini i metne joj ruku na 
rame. 

Bertina se trgne i pogleda Nataliju začuđenim 
pogledom. Tada joj djevojka svojim posebnim 
načinom, s mnogo vjere i ljubavi stane govoriti 
o Bogu, o nebu, gdje se nalazi njezina Julijana, 
o Božjem milosrđu, koje će i na nju sići, da 
joj pokloni raj zajedno s njezinom kćerkom. 

Gislanu su se vidjele suze u očima. Natalijine 
riječi sjećale su ga onoga, što mu je nekada u 
dalekom djetinjstvu pričala majka. Kršćanska 
pouka, koju je u djetinjstvu primio, sve mu je 
jače dolazila u svijest. I bio je ganut gledajući 
Nataliju, koja se nagnula prema nesretnoj ženi, 
da probudi u njoj pokajanje i utjehu u vjeri. 

No činilo se, kao da Bertina i ne sluša: utu- 
čena od boli gledala je naokolo kao luda. . . Od- 
jednom pograbi Natalijinu ruku, stisne se uz 
djevojku te šapne: 

»Da opet vidim Julijanu? No vi znate, da je 
to nemoguće. Ona je bila anđeo, a ja ... ja sam 
obična bijednica. Mi smo zauvijek odijeljene!« 

Nato zaplače i stane grčiti ruke. 

»Nemojte govoriti tako, Bertino! Iskreno ka- 
janje čisti nas od grijeha, a ja sam uvjerena, da 
se vi kajete za sva zla i grijehe!« 

Žena se prestrašeno trgne i upita: 

»Bertina? Kako vi znate, da se tako zovem?« 
»Zar vi niste nekadašnja sobarica gospođe Vau- 
lan?« 

Bertina je drhtala kao list na vjetru. 

»Zar to i vi znate? Tko vam je to rekao?« 

Tad pristupi Gislan i reče: 

»Ja sam joj to rekao, ja — Gislan Vaulan!« 

»Ah! Već neko vrijeme baš o tome razmi- 
šljam,« reče nesretnica. »Toliko sličite na one 
slike u dvorcu! A onda sam i vaše oči odmah 
prepoznala; mile su i ponosne kao kad ste bili 
dijete. Oh, koliko sam vas puta vidjela u groz- 
nim priviđenjima, koja su od mojih noći uči- 
nila pravo mučilište!« 

Govorila je uzbuđeno i činilo se, da se i opet 
pojavljuje strah u njezinim očima, koje su 
mnogo bdjele i mnogo plakale. 

»Zašto?« upita Gislan. »Kakvo vam sjećanje 
ja budim, kad vas tako grozno mučim u privi- 
đenjima?« 

Bertinino lice postane bešćutno. 

»Ništa, ništa! . . . Pustite me! Ja nemam šta da 
vam kažem!« 

Natalija se prigne i svoju bijelu ruku metne 
na tamnu ruku Bertine. 

»Molim vas, Bertino, promislite malo! Vi s 
nekoliko riječi možete otkupiti prošle grijehe. 
Mi naime znamo, da vi poznate mnoge stvari, 
koje mogu pomoći gospodinu Vaulan, da dođe 
do svojih prava. U ime Julijane, vaše drage 
kćeri, koja moli za vas i koja vas čeka u nebu, 
recite sve ono, što ste čuli i što ste radili u 
dvorcu Saillesa.« 

Bertina je bila zbunjena i drhtala je. Njezine 
prestrašene oči zaustavile su se najprije na 
pokojnici, a zatim na Nataliji i Gislanu. 

»Iza svega ovoga, što me briga za sve! . . . 
Prije, dok je Julijana živjela, ne bih ništa bila 
rekla, jer bi me one gore bile ubile. Znam, da 
su sposobne to učiniti! No sada, kad Julijane 
više nema, sada mogu govoriti: ne bojim se 
smrti! A ako mi, kako vi velite, moja ispovijed 
može donijeti mir, bit ću sretna! Mir, mir! O, 
koliko je već prošlo vremena, što sam ga izgu- 
bila! Iza kako su mi jedan za drugim umirala 
djeca i otkad je bijeda pala na moju kuću, ni 
za trenutak nisam više imala mira. Grižnja sa- 
vjesti mučila mi je dušu. Trudila sam se, da je 
se riješim, no ona me je sve to jače pritiskala.« 

Njezine su riječi bile gorke i hrapave ... A 
pričala je sve, — počevši od onih dana, kad je 
ušla u službu u Crni Dvorac. Govorila je o vlasti 
koju je nad njom imala barunica Van Hottem. 
Uostalom sva je služinčad gledala kroz oči te 
okretne žene, koja je obilato nagrađivala svaku 
i najmanju uslugu. A te je nagrade uzimala od 


novca, koji joj je vojvoda dao za kućne potre- 
be. Radila je tako oprezno, da se nitko nije mo- 
gao domisliti njezinom postupku . . . Malo po- 
malo ona je od Bertine napravila sredstvo za iz- 
vršenje svojih ciljeva. Bertina ispočetka to nije 
ni zapazila; no kasnije se tome dosjetila, ali ka- 
ko je primala mnoge darove i velike svote no- 
vaca, šutjela je. A šutjela je još više zbog stra- 
ha, koji joj je ulila ona djevojka sa Jave, ono 
neobično stvorenje, koja je sve vidjela i sve 
znala. Ta grozna žena nije prezala ni pred ka- 
kvim zlodjelom . . ., pa ni pred uništenjem go- 
spođe Vaulan, kad joj je jedan papirić, koji je 
nestao iz ruku onesviještene gospođe, dokazao, 
da je netko tu gospođu obavijestio o zločinu, 
koji se sprema proti njezinom sinu. 

»Taj papirić sam ja uzela i pročitala ga, no 
Akelma mi ga je ugrabila iz ruke, pročitala i 
progutala. Kad se gospođa Vaulan osvijestila i 
tražila taj papirić, Akelma se preklinjala, da ga 
nije ni vidjela. A i ja sam se povela za njom i 
to isto tvrdila. Zatim me je Akelma poslala da 
pripremim kakav lijek, a kad sam se povratila, 
osjetila sam u sobi neki neobični miris, — a 
gospođa Vaulan je spavala. Odonda se više nije 
ni probudila . . .« 

Bertina se baci na neki stolac i turi glavu me- 
du ruke. 

»Te iste večeri našla sam u svojoj sobici oveću 
svotu novaca, koja je imala potkupiti moju 
šutnju. Gospođa Van Hottem dobro me je po- 
znavala: znala je, da sam vruće težila za bogat- 
stvom, a kad sam se udala, uspjela je da me bez 
poteškoća otpremi s mojim mužem na otok Ja- 
vu, gdje nam je obećala lijepu i laku zaradu. No 
tamo smo se namjerili na bijedu. A kad je ta- 
mo umrlo prvo moje dijete, počela me je mučiti 
grižnja savjesti. Od toga vremena nemam mira 
ni počinka. Kad sam sretala čisti pogled svoje 
Julijane, stidjela sam se i grčila od boli. O, kako 
bi se bio mučio taj anđelak, da je znala za gri- 
jehe svoje majke!« 

Suze su se skotrljale niz njezino lice, izgloda- 
no od duševnih i tjelesnih nevolja. No činilo se, 
da se neko smirenje spušta na tu ženu, dok je 
pričala o tajni, koja ju je mučila. 

Gislan je bio vrlo blijed. Prignuo se, metnuo 
ruku na rame nesretne žene te rekao: 

»Bertino, ova će ispovijed izbrisati vaš grijeh. 
Kad one dvije zločinke budu dovedene pred sud, 
hoćete li javno ponoviti sve ovo, što ste nam 
danas kazali?« 

Ona podigne oči i otvoreno reče: 

»Hoću, ponovit ću! Više se nikoga ne bojim, 
i bit ću sretna, što ću vam pomoći da dođete do 
onoga, što vam pripada. Vi ste bili tako dobri 
s mojom Julijanom! . . . O, i prije ste kao di- 
jete — bili takvi, blag i ljubezan sa svakim, baš 
kao vaša pokojna majka ... No onda me ništa 
nije moglo ganuti: bila sam zaslijepljena žeđom 
za zlatom i odvratnošću od rada. A one su že- 
ne to iskoristile! ... No sada je dosta, treba da 
i na njih padne kazna, a vi treba da se vratite 
kao pravi gospodar u dvorac vaših pređa, go- 

spodine Vaulan ... I molim vas, da oprostite 
nesretnoj Bertini, koja je toliko pretrpjela u 
duši svojoj zbog počinjenih nedjela . . .« 

»Kao kršćanin i u spomen na vašu svetu kćer- 
ku — ja vam opraštam, Bertino. Opraštam vam 
u ime svoje majke i u ime svoje,« reče Gislan 
svečanim naglaskom. 

»Hvala vam!« šapne nesretnica i uzdahne. Za- 
tim ustane i pođe do kreveta, na kojemu je le- 
žala Julijana, poklekne i sakrije lice među po- 
krivače. 

»Pustimo je,« šapne Gislan Nataliji. »Njezina 
je bol sada drukčija nego prije i više nije tako 
grozna kao prije. Možda će sirota nastojati i da 
se moli . . .« 

Ušli su u drugu sobicu, iz koje je Martin slu- 
šao sve, što se dogodilo i što je Bertina pričala. 

»Napokon ćete i vi, striče Hadrijane, priznati, 
da vjera u svom krilu ima i tako divnih duša, da 
se od njihova sjaja posve gube laži i svetogrđe 
jedne žene kao što je barunica Van Hottem! Vi- 
djeli ste moć vjere u dušama grešnika i kako 
ona može posve preporoditi čovjeka!« 

»Da, vidim, da sam imao krivo. Uviđam, da ima 
boli, koje jedino vjera može izliječiti i utješiti; 
uviđam, da ima ćudorednih nevolja, koje jedino 
ona može popraviti, ... i da su sve kreposti i 
vrline nepotpune i labave, ako nisu upravljane 
ovom nadljudskom silom . . .« 

Natalijina se ruka sama od sebe makne i sti- 
sne ruku starog Martina. 

»To je vrlo dragocjeno priznanje, gospodine 
Regen, i Bog će vam ga sigurno nagraditi . . . 
Vi imate plemenito srce, kao što je plemenito i 
srce vašeg učenika, koji tako hrabro stupa pre- 
ma istini i koji toliko čezne za pravom vjerom!« 

Bljesak radosti zasja u Gislanovim očima. 

»Hoćete li, da vam pružim jednu veliku utje- 
hu, draga moja zaručnice? . . . Malo prije, pred 
onim anđeoskim mrtvačkim krevetom, slušajući 
vaše riječi, koje ste upravili onoj jadnoj ženi, 
odjednom sam osjetio, da su vaše molitve usli- 
šane i da u meni gori vjera živa i potpuna . . .« 

Natalija je zasjala srećom i usklikne: 

»Bogu hvala! Kad nas Gospodin bude združio, 
bit ćemo kao jedno srce i kao jedna duša, Gi- 
slane!« 

Svi troje iznova sjednu pred ognjištem i tako 
su čekali prve zrake zore u razgovorima, koje 
su prekidali dugi razmaci šutnje, puni nutarnjeg 
sabranja. 

Kad je zora zabijelila, Gislan reče, da ide u 
Crvenu Pećinu zamoliti za jednu kočiju, kako bi 
mogao dovesti Nataliju kući. A netom se otvori 
pošta, htio je brzojaviti vlastima, neka odmah 
uhvati zločince. 

»To će biti prava revolucija, kad stignete u 
Crvenu Pećinu te ih o svemu obavijestite!« reče 
Natalija. »Barunica Van Hottem bila je njihova 
prijateljica! Na sreću nema sada kod kuće go- 
spođice Šarlote, inače bi za nju bio težak udarac, 
da dozna, kako je njezin zaručnik sin jedne obi- 
čne zločinke!« 


»Njoj više tih stvari ne će biti po volji!« pri- 
mijeti Gislan uz ironički smiješak. »A sad: Zbo- 
gom! Povjeravam vas stricu Hadrijanu, draga 
Natalijo, i trčim da izvršim najhitnije stvari.« 

* 

Kad se toga jutra probudila barunica Van 
Hottem, opazila je s nekim začuđen j em, da nje- 
zine vjerne djevojke sa Jave nema na njezinom 
običnom mjestu. Akelma se obično nalazila na 
dnu kreveta pazeći, kad će se probuditi njezina 
gospodarica, pa da zajedno pretresu nove vije- 
sti i dogovore se o dnevnim poslovima. 

Barunica pozove jednu sobaricu i upita je, što 
je s Akelmom. 

»Dosad je nitko danas nije vidio, gospođo 
barunice,« odgovori sobarica. 

Gospođa Van Hottem pomisli. 

»Možda je kod utamničenice. Tko zna, da li je 
uspjela naći sredstvo, da je nauči na posluh?!« 

I bezbrižno se stane oblačiti . . . 

Zatim sjedne u obližnjem salonu čekajući vjer- 
nu služavku, koja će joj sigurno donijeti veselih 
novosti. 

No vrijeme je prolazilo, a Akelma nije dola- 
zila. Tada se barunica počne uznemirivati. 

Otkad je u inžinjeru iz Eyrausa naslutila Gi- 
slana Vaulan, koji je na tajanstven način ne- 
stao, i otkad je Akelma ulovila razgovor između 
Stanislava i Natalije, razgovor, koji joj je otkrio, 
da je on pod svaku cijenu spreman tražiti svoj 
naslov i svoju imovinu, ona je živjela u velikoj 
tjeskobi. Po noći nije mogla spavati, a kroz ono 
malo vremena, što bi zaklopila oči, salijetala su 
je priviđenja. Po danu je bila kao na iglama i 
bojala se novih pogibelji. 

Videći, da se neobična odsutnost Akelme sve 
to više produljuje, ostavi svoje odaje i uđe u 
njezinu sobu. Krevet Akelme bio je netaknut, a 
veliki ogrtač, kojim se redovito zamatala, kad 
bi izlazila i uhađala neprijatelje, ležao je preko 
stolice. To je bio dokaz, da se Akelma nije uda- 
ljila iz dvorca. 

Pitala je ukućane, i svi su joj odgovorili, da 
je toga dana nisu vidjeli. Barunica Van Hottem 
se silno prestrašila i stala ju posvuda tražiti. I 
prolazeći nekim hodnikom opazi na zemlji ko- 
mad svile s crvenim i žutim prugama, a činilo se, 
da je taj komad netko silom otrgnuo. 

»Ovo je komadić Akelmine odjeće!« prošapće 
dršćući. »No ... što se dogodilo?« 

Potrči niza stube i zadihana stigne na drugi 
kat velike kute. Uz krik straha i bijesa zaustavi 
se na pragu tamnice, koja je bila rastvorena i 
posve prazna. 

»Ugrabili su je! A i Akelmu su sa sobom po- 
nijeli! Izgubljeni smo!« 

Nasloni se na zid, jer se više nije mogla držati 
na nogama. 

A kad se malko oporavila, popne se uza stube. 

»Dozvat će policiju! Bit ću zatvorena! A i Pe- 
tar, koji ne zna ništa! Treba bez oklijevanja po- 
bjeći!« 

(Nastavit će se-) 

Vedra slika iz bolnice 


Bratstvo 

»Već sam tri dana u bolnici, a ne znam, kad će 
me operirati.« 

»E sinko, šta ćeš,« prihvati s drugoga kreveta 
moj sijedi susjed, »ima nas, koji smo tu čak od 
subote, pa moramo čekati dok ne dođemo na 
red.« 

»A ja sam,« okrene se k nama iz kuta sobe 
stari ciganin-kovač, »tu već dvije nedjelje pa ne 
znam još ni šta mi je. Bog zna, kad će mene 
operirati!« 

Zašutio sam. 

»Pa jelte, ljudi,« počne onaj što je danas 
došao, »more 1’ se darat’ kad reže nonđe u ape- 
raciji? ’El’ boli jako?« 

»Ee, pa šta misliš,« stane tumačiti suhi dugo- 
nja, ležeći nauznak, položenih ruku na zatiljak, 
»tvoje je, a živo! Gdi ne će bolit!« 

»Ma jest, boli,« umiješa se i ozbiljni »seiz« 
pukovnika, a pritom se malo podiže na jastuk, 
»boli, al’ more se podnjet’. Mene su rezali dva 
sata; ni pisnuo nijesam.« 

Što je rekao taj 25-godišnji mladić, bila je 
istina. I »vekter« je Miško to kazao, a i doktor, 
kad je došao na »vizitu« u našu sobu. »Seiza« 
smo radi toga smatrali junakom i mučke smo 
ga poštivali. 

»Pa šta je tebi? Šta ti fali?« opet će »seiz« 
novajliji. 

»Ne znam ni sam. Ima devet godina, što 
me boli želudac, svake godine gore. Ja duro i 
duro, dok se moglo. Al’ đabe sve, ne moš dalje. 
Probo sam svašta: i jedi i ne jedi. Žena ispeci 
pile, kokoš, gusku — ne marim. Skuha što naj- 
volim — meni sveedno. Dok sam gladan, ne 
boli, kad se najedem, boli da poludiš. Išo u pa- 
teku, pio flašice, uzimo prašak — badava. 

Četrnaest me dana babe drapile, davale travu 
ne pomaže. 

Vidio ja, nije druge pa ajd u špitalj. Sad Bo- 
že, pomozi!« 

Časkom bio mir, a onda će opet stari: »Ne 
boj se, biće sve dobro! Naš ti doktor zna ko ni 
jedan. Dolaze amo na operaciju čak iz Požege, 
iz Broda, iz Banjaluke. 

Bio ovdje jedan iz našeg sela. Petnaest ga 
godina mučio želudac. Aa, šta je taj siromak 
prepatio! Ni marvinče ne bi moglo više. — Došo 
u bolnicu i naš ga doktor operiro. Sad je zdrav 
ko riba: ore, kosi, nosi vreće u mlin — ko de- 
čko! a prešo je pedesetu . . .« 

Uđe časna sestra. Razdijelivši toplomjere, 
zaustavi se kod 8 — 9. godišnjeg Pere, da mu po- 
pravi zavoj na rasječenoj gornjoj usnici. 

»Kak’ je Pero? Jesi dobar? Ako buš dobar, 
ako ne buš plakal, buš brzo ozdravil’ pa buš 
išal doma . . .« 

On je pogleda staklenim očima i — niti se 
ne mače. 

šušteći od kreveta do kreveta iziđe sestra i 
:tiho zatvori vrata. 


u nevolji 

biapisao Adalbert Beiić 

Par minuta prođe u šutnji. Onda mi dida 
pruži toplomjer: »Di vidi, u tebe su bolje oči.« 

»36 i pet, čiko. Toliko baš i treba.« 

»De vidi, koliko je u maloga.« 

Pogledam. »38,7«. 

»U njega je vruća krv; još je mlad,« stari će. 

Časna se sestra povrati, da pokupi toplomjere 
i popiše temperaturu. 

»Imam li ja vatru, a?« upita je cigo. »Eto me 
svega znoj probio.« 

»Dobro je, dobro. Kak’ i jučer. Samo se po- 
krite . . .« 

»E ljudi,« zaprede »čiko« i sjedne na krevet, 
»a la turke«, »ja nikad nisam bolovao. Dok sam 
bio dečko, bio sam jak ka’ i konj. U selu se ni- 
sam nikoga bojo. Kad se momci potući, ja i moj 
brat sve i’ rasteraj, . . . 

Fala ti, Stvoritelju, vidio sam i preživio sva- 
šta .. . u ratu ... u Rusiji. 

Kad je naš župnik držo prediku o svom putu 
u Sv. Zemlju; kako ima tamo grozdova, da ga 
čovjek teško i nosio, mislio sam: ako sam i si- 
rota, al’ to sam vidio, prije nego ti . . . u Taš- 
kentu. Ee, kako je bilo u Rusiji . . .« 

»A kakovi su ljudi Rusi?« upita neki mladić 
mojih godina, lončar iz Šagovine. 

»Kukavice! Kad su naše mašingevere počele 
perjat’ po njima, bježe ko zecovi. Digne se naš 
cugsfirer s dvaest, triest nas, pa kad se zaletimo 
u njih, rasteramo ih ko poliće . . .« 

* 

Dok dida priča, u sobi je mrtva tišina. Teži 
bolesnici leže, drugi stoje, ili sjede uz njegov 
krevet. Svi ga pažljivo slušamo. Kadikad samo 
prekine pripovjedača ko od nas mlađih, pitajući 
ovo ili ono. Dida rado odgovara, razumije se, 
epskom širinom. Zanosimo se u daleke krajeve 
i davnu prošlost. Zaboravljamo na boli, da smo 
bolesni i da čekamo zdravlje. Dida priča, vri- 
jeme prolazi. 

Iz maštanja trgne nas »vekterov« glas, da je 
došao čaj ili večera. Ko može, diže se da pođe 
k stolu, ko ne može, donesu mu drugi. Među 
bolesnicima nađe se uvijek dobrih ljudi, što češće 
preko dana prođu sobom, pitajući, treba li što 
kome, spremni da posluže. Običaj je, gotovo 
zakon, da oni što mogu, što nisu još operirani 
i oni, koji su već prizdravili, rado podvore sva- 
koga od teže bolesnih. Kad ovi prizdrave i dignu 
se s postelje, isto čine i drugima. Tu se u nevolji 
ljudi tako zbliže, da nije nikakvo čudo, što di- 
da, kad mu baba donese kokoš, »kugluf« ili što 
drugo,. dijeli sa svima, što »seizove« novine svi 
čitamo; što se mojom britvom svi briju, što je 
svak’ od nas dao dinar-dva, da cigo može pla- 
titi toplomjer, kad ga je nehotice bio razbio itd. 

U nevolji prelazimo preko trica, bude se u 
nama plemenitija čuvstva, shvaćamo tuđu ne- 
volju, dižemo se k Bogu. 

Uistinu, nevolja je najbolja škola! 

Z -A- DOBRE DOMAĆICE 


Dobar tek 

Teleći odresci s jajima. Stuci tele- 
će odreske, posoli ih i umoči u bra- 
šno te u razmućeno jaje. Položi ih 
u vrelu mast i nalij na njih preostala 
jaja, u kojima si odreske namočila. 
Prži ih najprije s jedne, a onda s dru- 
ge strane. 

Paprikaš od krumpira. Očisti i na- 
reži na kocke 1 kg krumpira. U šer- 
pi preprži na masti glavicu nasjec- 
kanog luka te u to metni krumpire, 
posoli, dodaj paprike, miješaj i nalij 
do polovice vode. Kuhaj tako dugo, 
dok krupmiri ne postanu mekani. Pre- 
ma potrebi zalijevaj, dok kuha. S. A. 


Kuhinjski kalendar 

Kolovoz 

Četvrtak 

17 

Objed: Mliječna juha. Savijača 
s kupusom. Dinje. 

Večera: Bećarski paprikaš. 

Petak 

18 

Objed: Juha od kiselice. Cvje- 
tača u vrhnju. Okrugljice od jabu- 
ka. 

Večera: Sir s vrhnjem. 

Subota 

19 

Objed: Juha od kosti s okrugli- 
cama od grisa. Pržolice s makaroni- 
ma. Kruške. 

Večera: Đuveđe. 

Nedjelja 

20 

Objed: Juha od pačje sitneži. 
Pečena patka s krumpirima i sala- 
tom od krastavaca i paprike. Pita od 
jabuka. 

Večera: Hladna pečena patka sa 
salatom. Dinje. 

Ponedj. 

21 

Objed: Juha od cvjetače. Mladi 
grah s volovskim očima. Kruške. 
Večera: Riža s rajčicama. 

Utorak 

22 

Objed: Juha od zelenja. Palačin- 
ke sa sirom. 

Večera: Paprikaš od krumpira. 

Srijeda 

23 

Objed: Juha od gljiva. Teleći 
odresci s jajima i salatom od krasta- 
vaca i paprike. Naduvak od jabuka. 

Večera: Teleća jetra s kašom od 
krumpira. 

Četvrtak 

24 

Objed: Juha od celera. Punjene 
paprike. 

Večera: Sir s vrhnjem. 

Petak 

25 

Objed: Juha od kopra. Okru- 
gljice sa šljivama. 

Večera: Hrenovke s hrenom. 

Subota 

26 

0 bje d: Prežgana juha. Punjene 
rajčice. 

Večera: Plućica. 


O PISAĆEM STOLU 

Pisaći stol je važan komad namje- 
štaja. On je kao neki oltar čovječjeg 
duševnog života. Pisaći stol vjeran je 
čuvar tajna tolikih poslovnih i dru- 
štvenih dopisivanja, tolikih obiteljskih 
i društvenih vijesti, onih punih briga 
i žalosti, a i radosnih. Što bi sve 
pričao — da može — taj drveni ko- 
mad sobnog namještaja! Koliko je na 
njemu napisano pisma, raznih sadr- 
žaja, savjeta, utjeha, bodrenja i so- 
kolenja, možda pouka i ozbiljnih opo- 
mena. Možda je i pero zadrhtalo od 
veselja, što je nova duša propjevala 
stihovima i skladnim strofama, koliko 
se pera istrošilo nad brojnim strani- 
cama kakve vrste proznog djela, koje 
će čitati toliki i toliki . . . Sve to i još 
mnogo toga strpljivo podnese drvena 
daska pisaćeg stola, pa zar je čudo, 
što se događa da se nakon smrti ko- 
jega književnika ili omiljelog pjesni- 
ka, pravednog i mudrog državnika 
čuva njegov pisaći stol kao amanet 
obiteljske baštine. Kad je pisaći stol 
tako zaslužan komad namještaja, za- 
služuje puno pažnje. 

Pitamo se, gdje ćemo ga posta- 
viti. Pravilo je, da pisaći stol smje- 
stimo, koliko je moguće tako, da 
onom, koji na njemu piše, uvijek do- 
lazi svijetlo s lijeve strane, nikad s de- 
sne. Isto vrijedi i za umjetno svijetlo 
noću. Praktično je na stol staviti sta- 
klenu ploču i to radi čvršće podloge 
kod pisanja i radi lakšeg čišćenja 
eventualnih mrlja od tinte. Na pisaći 
stol stavimo prvo najpotrebnije, i to: 
gore u sredinu ukusnu drvenu, bron- 
čanu, mramornu ili srebrnu tintarnicu, 
prema tome, kako tko može. Tinta 
neka je tamnomodra ili crna, zatim 
1 — 2 držala i dobro pero, 1 — 2 olov- 
ke, gumu, crvenoplavu olovku za pod- 
vlačenje, jedno posušilo s dobrim upi- 
jaćim papirom. Na sredini stola sta- 
vimo pisaću mapu, u njoj neka su 
listovni papiri i ovoji. Toliko najpo- 
trebnije, no ima još sitnica, koje ubla- 
žuju tu jednostavnost te daju pisaćem 
stolu neku toplinu i prijaznost, a to 
je: jedna ukusna vaza sa svježim cvi- 
jećem. Zimi mogu biti u vazi i zelene 
grančice asparagusa ili imele. Kraj 
vaze stavimo lijepo uokvirenu foto- 
grafiju obično domaćice ili koje dru- 
ge nama drage osobe. Prikladan ka- 
lendar, zatim lijepa kutija s cigare- 
tama i ukusan pepeonik zapremit će 
slobodan prostor pisaćeg stola. Tko 
želi, može još staviti kakvu dragu 
uspomenu bilo figuru, stvarčicu ili sli- 
čno, što želi da mu je uvijek pred oči- 
ma. Prenatrpanost na pisaćem stolu 
nije lijepa ni za oko a niti praktična. 
Imade li mjesta, može doći na pisaći 
stol i točan sat, a tako ima i tele- 
fon. Stolac neka je udoban, jastučić 
neka je djelo marljivih ruku domaćice. 

Ljubav i ženska dosjetljivost izne- 
nadit će za imendan, rođendan, ili 
veće blagdane svoga muža, brata ili 
rođaka lijepim darom na pr. mapom, 
zaslonom na svjetiljci, sve ručni rad 
u narodnim bojama. Ovako skladno 
uređen pisaći stol bit će ukras cijele 

sobe. Od vremena do vremena treba 
pisaći stol urediti, pospremiti. Stara 
pisma spaliti, novine i časopise slo- 
žiti po brojevima, nepotrebne cedu- 
ljice i papire uništiti. Neka je pisaći 
stol uvijek u takvom redu, da bude 
svjedok o redu i savjesnosti one oso- 
be, komu je u službi M. C. 

Z dravlje 

Djelovanje morskih kupki. Svako 
kupanje u rijeci ili potoku veoma 
povoljno djeluje na naše zdravlje 
samo onda, kad se kupanjem ne pre- 
tjerava. Osim vode puno upliva još 
i zrak, sunce i klima. Morski je zrak 
veoma čist, jer u sebi ima veoma 
malo prašine i dima. Osim toga pri 
moru su i ultravioletne zrake veoma 
jake, te stoga vrlo podesne za ja- 
čanje našeg tijela. A morska voda 
— pokraj drugih sastojina — ima u 
sebi još puno joda i soli. Kod mora 
se dublje diše, a to osobito prija 
plućima i srcu. Morske kupelji i mor- 
ski zrak jačaju dječje kosti i pospje- 
šuju njihov rast. Čeljad, koja češće 
boluje na kataru i na disanju, nalazi 
olakšicu pri moru. Još se osobito pre- 
poručuju morske kupelji nervoznim 
ljudima. I. S. 

Gospodarstv o 

Kako se dobiva rano stolno grožđe? 

Tko želi imati što ranijeg stolnog 
grožđa za zobanje, taj mora znati, 
kako će i što će raditi sa panjem od- 
mah iza cvatnje. On mora ponajprije 
sve postrane izboje prikratiti na to- 
liko, da povrh najgornjega grozda 
ostanu samo dva lista. Time ćemo 
postići, da sav sok udari u grozdove. 
A tome je posljedica brže razvijanje 
grozdova i ranije dozrijevanje. Nu 
tim prikraćivanjem postizava se i to, 
da loza, koju namjeravamo naredne 
godine svesti u luk, brže i bolje do- 
zrije, a tim laglje odoli studeni. Kroz 
to se oba donja pupa, koja imaju 
ostati za narednu godinu na lozi, ra- 
zviju snažnije i bolje. Iz ovih dakle 
postaju snažni i jaki izboji. A baš ta- 
kvi izboji jesu siguran jamac, da će 
se plod potpuno razviti i valjano do- 
zreti. Nu da dobijemo jake izboje, 
za to se valja pobrinuti, da na panju 
sve ostavimo puno ljetnih izboja. 
Ujedno treba znati, da čim je duži 
izboj, da je tim tanji i da slabije do- 
zrijeva. Pa i onim postranim izbo- 
jima, na kojima nema ploda, moramo 
uštipnuti vrhove, te im ostaviti sa- 
mo 6 — 8 pupova. Ni oni mladi izboji, 
koji su izbili iz panja, te i oni za- 
perci, ne donose također ploda, pa i 
njih moramo prikratiti. One duge iz- 
boje ne ćem’o prikratiti sada. Njih 
ćemo povezati uz kolac, da ih ne po- 
lomi vjetar. Nu da mogu potpuno 
dozreti, prikratit ćemo ih mjeseca ko- 
lovoza na 1.5 m. Osim toga moramo 
ih i zasumporiti. To je veoma nužno, 
jer plijesan, koja se redovno pojav- 
ljuje na lozi, — veoma škodi izboji- 
ma, lišću i grožđu. Sumporiti se mora 
prije nego što se je plijesan pojavila, 
jer čim se pojavi, onda se ne da svla- 
dati. Širi se brzo sve dalje, napada 
i na bobe, pa ponekad uništi cijelu 
berbu. L S. 



Za dobru djecu 


Kod bake 

i 


Slike i stihovi od Zorke Sever 




Zaputi se mala Ruža 
U pohode svojoj baki, 

Gle, kako se samo žuri 
S njom i pseto — mali Caki! 

A1 na putu nadvili se 
Vran-oblaci tako gusti, 

A vjetar ih ljuto goni, 

Ne da kiši da se spusti. 

Kad pred vjetrom hoće Ruža 
Da kišobran svoj otvori, 

Tad joj vjetar u zamahu 
Kišobran na tle obori. 

Oj, ti vjetre prkošljivi, 
Svojeglavi starče laki, 

Ne šali se, kad se žuri 
Curičica svojoj baki! 

Nato vjetar zavijori, 

Obuhvati kišobran, 

Pa platno mu sve izvrnu, 
Stvori od njeg padobran! 

Za nj se seka čvrsto drži, 

Njoj za suknju mali Caki, 

A vjetar ih naglo tjera — 

I dotjera uprav baki! 

Tu popusti stari vjetar, 

Ne popusti rosna kiša. 

Dok stigoše jur pred vrata, 
Već su mokri poput miša. 



Što putnici umorni su, 

Ne mogu vam niti reći, 
Vidite li te junake, 

Gdje se stisli pokraj peći! 

Pogledajte, kako Ružu 
Sad bakino ruho krasi — 
Ništa zato, ali se ona 
Od prehlade tako spasi! 

A Caki se k toploj peći 
Sav stisnuo — pa se suši, 

Da mu mokra, kratka dlaka 
Kao dimnjak sad se puši. 


Iza toga svoje goste 
Baka slatkom kavom nudi, 

K tome kriška mliječna kruha - 
Slasno jelo baš im prudi! 

Ali prave poslastice 
Iza kave tekar slijede: 

Kad pričati baka stane, 

Te vam priče zlata vrijede! 

Zato svojoj dragoj baki 
Svakim danom Ruža hita, 

Slušala bi baku vazda — 

Bila gladna ili sita! 




SVETO PISMO NOVOGA ZAVJETA« II dio (poslanice i otkrivenje) Bro sirano 12 Din, 
uvezano 20 Din. Dobiva se kod Društva sv. Jeronima, Zagreb. I. i II. dio zajedno stoji uvezan 40 Din 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOIĆ, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


IVAN GAŠPARIĆ 

KLOBUČAR 

ZAGREB, Maksimirska 54 

Prodaja i vlastita izradba svih vrsti 
muških i ženskih šešira i kapa. 
Primaju se popravci uz vrlo solidne 
cijene. 

Preporučam se cij. mušterijama. 


M A JLv M A 44 

Specijalna radionica muškog 
i ženskog rublja 

Primaju se radovi na endlanje, štikanje 
itd. — Prvorazredno izrađivanje svih vrsti 
finog muškog i ženskog rublja po mjeri to 
jest od mušterije sa vlastitim materijalom. 

Gaj eva ulica 2 O 

PRAKTIČNA ŠKOLA. Otac: 
»No, Ivice, što ste danas učili u 
školi?« 

Ivica: »2 puta 2!« 

Otac: No, pa koliko je to?« 

Ivica: »Ne znam!« 

Otac: »Ja sam ti dao 2 pu- 
ta po 2 dinara. Koliko svega 
imaš?« 

Ivica: »Ništa, jer mi još nisi 
dao!« 

U ŠKOLI. Profesor: »Ima- 
te li pojma o tjelesima? Pa ka- 
lite jedno prozirno tijelo.« 

Đak: »Ključanica.« 

ISKRENO. Kritičar: »Je 
li ova zaista divna melodija, ko- 
ju je sada glazba odsvirala, 
možda od vas?« 

Muzičar: »Još nije!« 

OSVETA. Ona: »No, mužiću! 
Kako ti se sviđam u svom no- 
vom šeširu?« 

O n se mjesto odgovora u sav 
glas počne smijati nemogućoj 
formi tog šešira. 

Ona (uvrijeđeno): »Što, ti se 
smiješ? No, čekaj samo! Kad bu- 
deš vidio račun, prestat ćeš se 
smijati!« 

NA PIJACI. Kupac: »Kako 
to, da je mlijeko ipak nešto po- 
jeftinilo, a jaja su još uvijek ta- 
je o skupa?« 



B 5.. 

Prodavač: »Hja, to vam je 
zato, jer od jedne litre mlijeka 
lako morete napraviti dvije, ali 
iz jednoga jaja se dva nemreju 
napraviti!« 

ČUDNO. Gost: »Divna je to 
kava, gospođo!« 

Domaćica: »Vjerujem! Tu 
kavu donio je moj muž lično iz 
Brazilija.« 

Gost: »I još je vrela?« 

ČUDAN PROBLEM. Božica: 
»Mamice! Zlatica mi ne daje mje- 
sta u krevetu! Ona hoće da spa- 
va u sredini, a ja da ležim s obi- 
ju strana!« 

JUBILEJ. Vjerovnik: »Go- 
spodine Neplatiću! Danas dola- 
zim k vama s ovim računom po 
dvadeset i peti put!« 

Dužnik: »Što! ... a bez cvi- 
jeća i darova?« 

NJEGOV NAZOR. Sudac: 
»Zar vas nije stid, da skoro ne- 
prekidno imate samo sa sudom 
posla!« 

Okrivljenik: »Ali, gospo- 
dine suče, zašto da se stidim? Zar 
je sud možda nečasna usta- 
nova?« 

MONOLOG KRČMARA. »Hm! 
Kako je to čudno! Ljudi vele, da 
je voda bez okusa i mirisa, a čim 
je pomiješam s vinom, gosti to 
ipak odmah primjećuju.« 

NA POGREBU. A: »Vi ste si- 
gurno rođak tog pokojnog mili- 
junaša?« 

Najveća katolička tvrtka glazbala u državi 

B.: »Na žalost, nisam . . .« 

A. : »Pa zašto onda tako pla- 
čete?« 

B. : »Baš zato, što mu nisam ro- 
đak, gospodine!« 

UBLAŽENO LASKANJE. On: 
»Vi ste, gospođice, svaki dan sve 
to ljepša i ljepša!« 

Ona: »O, to je ipak malo 
pretjerano laskanje!« 

O n: »Pa onda, recimo, svaki 
drugi dan . . .« 

MEĐU PROFESORIMA. A.: 
»Kako možeš strpljivo slušati 
pričanja svoje žene, što znadu 
trajati i čitave satove?« 

B.: »Hja, šta ćeš? Zabavljam se 
time, što njezine riječi prevodim 
na grčki!« 

PREMA PRILIKAMA. A.: »Je 
li Zvonko još uvijek trezve- 
njak?« 

B.: »Ne, nije. Dobio je već 
mjesto.« 

OBNOVA. A.: »A što radi 
ovaj čovjek u vašoj psećoj ku- 
ćici?« 

B.: »Pa to je ravnatelj kazali- 
šta buha. Sada baš izbira novi 
personal!« Sabrao SI. T r - s k i. 


Dobrijan se fotografira 



Glete Dobrijana 
mlađana i čila, 
ko da ga je danas 
pomladila vila! 


I ovako lijep 
još će da se slika: 
al gdje ti je danas 
tvoja lula, čika? 


Odleti po lulu, 
što ga noge nose, 
kapa u trku leti, 
strše u vis »kose«! 


Kad se fotografira, 
baš da je na diku, 
dobit ćete, djeco, 
bar po jednu sliku! 


Ilustrovani tjednik , Obitelj * stoji 3 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. , Obitelj u izdaje Konzorcij Kuća Dobre Štampe. Za izdavača i uredništvo odgovara Dr Josip Andrić , glavni urednik , Obitelji m 
. Zagreb , Trenkova 1. Adresa uredništva i uprave M Obitelj i* : Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 

m Obitelj m se tiska u Tiskari Narodnih Novina u Zagrebu. 



Ručni rad 


Pletena bluzica 



Ova se bluzica izrađuje kač- 
kalicom. Način izvedbe je vrlo 
jednostavan, a Čipkasti uzorak 
vrlo lijep. Ispod vrata je pleteni 
jabot (žabo), koji dopunjuje 
ovratnik. Ukrašen je s 4 gumbi- 
ća od kristala. Rukavi su ušiveni 
s 4 velika nabora. 

Za ovu bluzicu potrebno je 
270 grama konca za kačkan je u 
bijeloj boji, čelična kačkalica 
br. 14., 2 igle br, 2, 4 gumba od 
kristala, kroj. 

NAČIN KAČKAN JA je ovaj: 
načinimo lančić po volji duga- 
čak. 1 red: * načinimo 2 štapića 
u istu rupu, 2 kratka Štapića u 
slijedeće 2 rupe i t. d., * 3 lan- 
čića u zrak za povratak; 2 red: 
uvijek radimo 2 štapića u istu 
rupu iznad ona dva iz prošlog 
reda, i po 1 kratki nad kratke 
štapiće. Ova se dva reda uvijek 
ponavljaju. 

Najprije napravimo kroj i po 
njemu točno radimo. 

SPRIJEDA, Počnemo odozdo. 
Načinimo lančić od 40 cm. Ra- 
dimo po uzorku kačkalicom 11 
cm duljine tako, da pomalo su- 
zujemo i da dođemo na 11 cm 
duljine i 35 cm širine. Sada ra- 
dimo ovih 35 cm ravno kroz 3 
cm. Dalje radimo 20 cm i pola- 
ko proširujemo s oba kraja ta- 
ko, da dođemo do 44 cm širi- 
ne. Proširivanje činimo na taj 
način, da na kraju reda načini- 
mo par očica lančića više i 3 lan- 


čića za okretanje, a na početku 
slijedećeg reda načinimo nova 
ili 2 štapića u jednu rupu ili dva 
kratka štapića* kako već po re- 
du dolazi. — Kad smo načinili 
ovih 20 cm, razdijelimo očice 
na dva dijela. Svaka polovica 
mora biti široka 22 cm. Sa stra- 
ne ispod ruke moramo suzivati 
tako dugo, dok ne bude ta po- 
lovica široka samo 16 cm. U sre- 
dini radimo ravno 14 cm duga- 
čko, onda započinjemo raditi iz- 
rez ispod vrata, Sužujemo i s 
ove strane ravnajući se po kro- 
ju, dok nam ne ostane 11 cm ši- 
rine. Kad je izrez za ruku 17 
cm visok, završimo naramenicu 
u četiri puta. Sada završimo i 
drugu stranu poput ove. 

LEĐA, Načinimo lančić od 38 
cm. Radimo, kako je opisano za 
prednji dio, dok ne načinimo 34 
cm duljine. Načinimo izrez za 
rukav praveći sve uze redove 
tako, đa nam ostane 32 cm ši- 
rine, Dalje radimo ravno. Nara- 
menice započnemo završavati, 
kad imamo izrez od rukava 15 
cm visok, tako da u 4 puta za- 
vršimo 11 cm sa svake strane; 
preostale očice završimo u je- 
đamput. 

RUKAV, Načinimo lančić du- 
gačak 25 cm. Moramo načiniti 
11 cm duljine proširujući s obje 
strane tako, da dobijemo 34 cm 
širine. Dalje lagano sužujemo. 
Moramo se ravnati po kroju, da 
rukav dobije lijepi oblik. Mora 
biti 27 cm dugačak u svemu. 

UKRAS NA RUKAVU. Načini- 
mo 24 očice. Pletemo od 10 oči- 
ca ris, (ovako i 4 reda jersey 
pravi s prave strane, 4 reda kri- 
vi jersey s prave strane; naime 
neka bude s prave strane 4 re- 
da prava 4 reda kriva izmjeni- 
čno) a 14 preostalih očica ple- 
temo 2 pravo, 2 krivo. Kad smo 
ispleli 25 cm, završimo 14 očica, 
koje smo pleli 2 pravo 2 krivo, 
a ris pletemo još 4 cm, pa ga 
završimo. 

JABOT (ŽABO). Načinimo 14 
očica. Radimo 6 redova 2 pravo, 
2 krivo. Prva rupica: Pletemo 
4 očice, završimo 6 očica, koje 
ćemo opet načiniti u slijedećem 


redu. Radimo opet dalje 4 cm 
2 pravo, 2 krivo, onda 2 rupice. 
Tako još 2 rupice u razmaku od 
4 cm. Završimo sve očice, kad 
je jabot 15 cm dugačak. 



Jabot ćemo ukrasiti jednim ri- 
šem. Načinimo 10 očica i plete- 
mo, kako je prije opisano: 4 re- 
da prava, 4 reda kriva s prave 
strane. Takovih izmjena načini- 
mo 70, Taj ris ćemo opšiti oko 
jabota. 

OVRATNIK, Započnemo s ri- 
šem. Načinimo 10 očica. Plete- 
mo 4 cm risa, dodamo 14 očica 
s lijeve strane. Ovih 14 očica 
pletemo 2 pravo, 2 krivo, Ple- 
temo ovako: 1, red: pletemo naj- 
prije onih đodatih 14 očica 2 
pravo, 2 krivo, onda onih 10 ođ 
riša. — 2, red: Pletemo samo 10 
očica od risa. — 3, red: 10 oči- 
ca od risa, — - 4. red: pletemo 
svih 24 očice. — Kad imamo 35 
cm duljine od 2 pravo, 2 krivo, 
završimo tih 14 očica i pletemo 
još 4 cm riša, 

VRPCA ZA KRAVATU. Na- 
činimo lančić od 3 cm. Radimo 
kratke štapiće. S jedne strane 
proširujemo, s druge sužujemo 
u svakom 2 redu. Tako radimo 
30 cm duljine, pa završimo. 
Vrpcu ćemo složiti, a u sredini 
ćemo je skupiti s jednom traki- 
com, koju načinimo ovako: Na- 
činimo lančić od 6 cm, pletemo 
4 reda kratkih štapića i zavr- 
šimo. 

Kada smo to sve svršili, sasit 
ćemo pojedine dijelove, kako to 
vidimo na slici, i bluzica ie go- 
tova. Z. L. P. 


